แบบรายงานการเปิดเผยข้อมูลเพิ่มเติมของบริษัทที่ออกหุ้น

3.การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

รพ ศิครินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 180 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม.
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
ส่งเสริมดูแลสุขภาพ การฟื้นฟูสมรรถภาพ ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก) นอกจากนี้ รพ.ศิครินทร์ ยังเปิดให้บริการในแผนกธาราบำบัด
ซึ่งเป็นโรงพยาบาลแห่งแรกที่เปิดให้บริการสำหรับผู้ป่วยที่มีความจำเป็นต้องออกกำลังกายในน้ำ
เช่นผู้ป่วยที่เป็นอัมพาต,ผู้สูงอายุ ,เด็กทารก และหญิงมีครรภ์ เป็นต้น

รพ.รัทรินทร์ มีรายได้จากการรักษาพยาบาลมีเตียงรับผู้ป่วยไว้ค้างคืน(ผู้ป่วยใน) ขนาด 100 เตียง
มีแพทย์ผู้เชี่ยวชาญครบทุกสาขาเปิดบริการตลอด 24 ชม ลักษณะของลูกค้าเป็นประชาชน
และพนักงานของนิคมอุตสาหกรรมและบริษัทที่อยู่ในบริเวณใกล้เคียงกับที่ตั้งของโรงพยาบาล
ลักษณะรายได้มาจากการให้บริการรักษาพยาบาลทั้งในแบบรับผู้ป่วยไว้ค้างคืน (ผู้ป่วยใน)
และแบบไม่ต้องค้างคืน (ผู้ป่วยนอก)

รพ.เทพารักษ์ ขณะนี้ระงับการดำเนินงานก่อสร้าง

รพ.ศิครินทร์ หาดใหญ่ มีรายได้จากการรักษาพยาบาลมีเตียงรับผู้ป่วยไว้ค้างคืนขนาด 400 เตียง
ประกอบกิจการสถานพยาบาลในรูปของโรงพยาบาลรับรักษาผู้ป่วยมีรายได้จากการรักษาพยาบาล
มีเตียงรับผู้ป่วยไว้ค้างคืน (ผู้ป่วยใน) และแบบไม่ต้องค้างคืน (ผู้ป่วยนอก) มีเจ้าหน้าที่ พยาบาล
และบุคลากรด้านต่างๆ คอยให้บริการตรวจรักษาตลอด 24 ชั่วโมง
และเพื่อคุณภาพชีวิตที่สมบูรณ์การบริการจึงเป็นแบบครบวงจรตั้งแต่การบำบัดรักษา
การส่งเสริมดูแลสุขภาพ การฟื้นฟูสมรรถภาพ ตลอดจนถึงการให้บริการป้องกันโรคต่างๆ
ลักษณะของลูกค้าเป็นประชาชน
และพนักงานของบริษัทที่อยู่ในบริเวณใกล้เคียงกับที่ตั้งของโรงพยาบาล

รพ.ศิครินทร์ หาดใหญ่ ได้รับการส่งเสริมการลงทุน
จากคณะกรรมการส่งเสริมการลงทุนโดยมีสิทธิประโยชน์ดังนี้

สิทธิและประโยชน์

1. ได้รับยกเว้นอากรขาเข้า สำหรับเครื่องจักรตามที่คณะกรรมการพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 5 ปี นับแต่วันที่มีรายได้จากการประกอบกิจการนั้น

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
ได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี นับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

3.
ได้รับยกเว้นไม่ต้องนำเงินปันผลจากกิจการไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

4. ได้รับลดหย่อนภาษีเงินได้นิติบุคคลสำหรับกำไรสุทธิ
ได้รับจากการลงทุนในอัตราร้อยละห้าสิบของอัตราปกติ มีกำหนด 5 ปี
นับจากวันที่พ้นกำหนดระยะเวลาตามมาตรา 31 วรรคหนึ่ง

5. ได้รับอนุญาตให้หักค่าขนส่ง ค่าไฟฟ้า และค่าประปา สองเท่าของค่าใช้จ่ายดังกล่าว
เป็นระยะเวลา 10 ปี นับแต่วันที่เริ่มมีรายได้จากการประกอบกิจการ

6. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก
ร้อยละยี่สิบห้าของเงินลงทุนนอกเหนือไปจากค่าเสื่อมราคาตามปกติ

7. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไข

1. เครื่องจักรที่ได้รับยกเว้นอากรขาเข้าจะต้องนำเข้ามาภายใน 24 เดือน
นับแต่วันที่ออกบัตรส่งเสริม หากไม่สามารถนำเข้ามาได้ทันภายในกำหนด
ต้องได้รับอนุมัติให้ขยายเวลาการนำเข้าจากคณะกรรมการ

2. จะต้องเริ่มงานภายใน 6 เดือน
นับแต่วันที่ออกบัตรส่งเสริมและเมื่อเริ่มงานดังกล่าวแล้วให้รายงานพร้อมทั้งส่งหลักฐานให้สำนักงานทราบ

3. ต้องดำเนินการให้แล้วเสร็จพร้อมที่จะเปิดดำเนินการภายในกำหนดเวลาไม่เกิน 30 เดือน
นับแต่วันที่ออกบัตรส่งเสริม

4. ต้องมีทุนจดทะเบียนไม่น้อยกว่า 250 ล้านบาท
ก่อนออกบัตรส่งเสริมและจะต้องชำระเต็มมูลค่าหุ้นก่อนเปิดดำเนินการ

บริษัท เซอร์จิเทค จำกัด ประกอบธุรกิจจำหน่ายยา เวชภัณฑ์ทางการแพทย์และ เครื่องมือแพทย์
มีทุนจดทะเบียน 35 ล้านบาท

3.2 การตลาดและภาวะการแข่งขัน

1)  นโยบายและลักษณะการตลาดของผลิตภัณฑ์และบริการที่สำคัญ

บริษัทศิครินทร์ จำกัด (มหาชน) มีโรงพยาบาลในเครือที่เปิดดำเนินการแล้ว 2 แห่ง
คือโรงพยาบาลศิครินทร์ และโรงพยาบาลรัทรินทร์
โดยโรงพยาบาลศิครินทร์วางตำแหน่งการตลาดที่ลูกค้ากลุ่ม A และ B
ส่วนโรงพยาบาลรัทรินทร์รองรับลูกค้ากลุ่ม C เป็นหลัก
และกรณีที่จำเป็นต้องอาศัยความชำนาญในการรักษาเฉพาะด้าน
โรงพยาบาลรัทรินทร์สามารถส่งผู้ป่วยเข้ามารับการรักษาที่โรงพยาบาลศิครินทร์
อีกทั้งยังช่วยเกื้อหนุนการประหยัดจำนวนขนาดได้อีกทางหนึ่งด้วย (Economy of Scale)

บริษัท ศิครินทร์ จำกัด (มหาชน) ได้กำหนดเป็นวิสัยทัศน์ว่า
“เป็นโรงพยาบาลที่ผู้รับบริการไว้วางใจ พนักงานภูมิใจ และเติบโตอย่างต่อเนื่อง”
จากจุดเน้นที่มุ่งให้ลูกค้าไว้วางใจดังกล่าว
บริษัทฯจึงได้นำระบคุณภาพหลายๆระบบมาประยุกต์ใช้เพื่อให้กระบวนการให้บริการมีคุณภาพที่สม่ำเสมอสูงสุด
ดังนี้

TOA

SIX SIGMA

ISO 14001

SA 8000

HA

HACCP

ISO 9001

นอกจากการมุ่งเน้นดำเนินการพัฒนาคุณภาพ
บริษัทฯยังได้ลงทุนปรับสิ่งอำนวยความสะดวกแก่ผู้ป่วยอีกหลายรายการ เช่น
การเพิ่มที่จอดรถแห่งใหม่พร้อมสวนหย่อมให้ลูกค้าออกกำลังกายได้
การปรับปรุงห้องตรวจลูกค้าประกันสังคม การปรับปรุงคลีนิคเด็กใหม่ทั้งหมด เป็นต้น

นโยบายการตั้งราคา

เนื่องจากลูกค้ากลุ่มใหญ่ของโรงพยาบาลศิครินทร์ และโรงพยาบาลรัทรินทร์
เป็นกลุ่มผู้มีรายได้ปานกลาง
ดังนั้นราคายังคงเป็นปัจจัยสำคัญประการหนึ่งในการเลือกใช้บริการของลูกค้า
การกำหนดราคาขายจึงอิงราคาตลาดเป็นสำคัญ
โดยบริษัทมีเป้าหมายที่จะให้บริการแก่ลูกค้าด้วยคุณภาพที่เหนือกว่าในราคาที่เท่ากับคู่แข่ง
อย่างไรก็ตามในส่วนของโรงพยาบาลศิครินทร์
ได้พยายามสร้างมูลค่าเพิ่มแก่ลูกค้าในด้านต่างๆอยู่เสมอ
จึงสามารถปรับราคาให้สูงกว่าตลาดได้ในกลุ่มลูกค้าเฉพาะเจาะจงพิเศษ

การจำหน่ายและช่องทางการจำหน่าย

สำหรับช่องทางการจำหน่าย บริษัทมุ่งเน้นเพิ่มความสะดวกแก่ลูกค้าในการเข้าถึงบริการ
หรือเข้าถึงข้อมูลการให้บริการของบริษัทมากที่สุด เพื่อให้ลูกค้าจดจำได้
และเป็นทางเลือกอันดับต้นในการตัดสินใจใช้บริการ
โดยกิจกรรมที่ส่งเสริมการเข้าถึงบริการของโรงพยาบาล ที่สำคัญอาทิ

1.การนำระบบการตลาดแบบผสมผสาน (IMC) มาประยุกต์ใช้

2.การใช้ระบบ Call Center ในการให้ข้อมูลลูกค้าที่สะดวก และรวดเร็ว

3.การปรับปรุงคลีนิครองรับผู้ป่วยเฉพาะกลุ่ม เช่นคลีนิคเด็ก ตรวจสุขภาพทำประกันชีวิต
และตรวจลูกค้าประกันชีวิต เป็นต้น

4.เพิ่มความสะดวกในการสื่อแก่ลูกค้าต่างชาติ โดยมีลูกค้าสัมพันธ์ต่างประเทศที่รองรับได้ถึง 4
ภาษา ได้แก่ภาษาอังกฤษ ภาษาจีนกลาง ภาษาญี่ปุ่น และภาษาฝรั่งเศส

5.ใช้ระบบ INTERNAL MARKETING ที่คอยค้นหาข้อบกพร่องในการให้บริการของโรงพยาบาล
เพื่อให้มั่นใจว่าลูกค้าทุกรายจะได้รับบริการที่ได้มาตรฐาน

ลูกค้าของโรงพยาบาลสามารถแยกเป็นประเภทใหญ่ ๆ ได้ดังนี้

1. ลูกค้าทั่วไป ได้แก่ ผู้ป่วยที่มาใช้บริการรักษาพยาบาล
โดยตนเองเป็นผู้รับผิดชอบค่าใช้จ่ายที่เกิดขึ้น

2. ลูกค้าบริษัท ได้แก่ บริษัทต่าง ๆ
ที่มาทำสัญญากับทางโรงพยาบาลว่าจะรับผิดชอบค่าใช้จ่ายการรักษาพยาบาลพนักงานของตน
เมื่อมาใช้บริการตามเงื่อนไขและข้อตกลงที่ได้ทำกันไว้ เช่นลูกค้าบริษัททั่วไป และลูกค้าบริษัทประกัน

3. ลูกค้ากองทุนเงินทดแทน ได้แก่ กลุ่มลูกค้าที่เป็นพนักงานของบริษัท หรือโรงงานต่าง ๆ
ที่เข้ารับการรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมจะรับผิดชอบค่าใช้จ่ายให้ตามที่จ่ายจริง แต่ไม่เกิน 35,000 บาท
ต่อการเจ็บป่วย

4. ลูกค้าประกันสังคม ได้แก่ กลุ่มลูกค้าที่เป็นพนักงานของบริษัท
ซึ่งได้ถูกหักค่าจ้างเข้ากองทุนประกันสังคม สามารถใช้บริการรักษาพยาบาลจากโรงพยาบาลได้
ในการเจ็บป่วยที่มิได้เกิดจากการทำงาน ซึ่งต้องให้การรักษาจนกว่าจะหายหรือเสียชีวิต
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักงานประกันสังคม ในอัตรา
1,100 บาท/คน/ปี

ข) ภาวะการแข่งขัน

ในรอบปี 2545 ต่อเนื่อง ปี 2546
ภาวะเศรษฐกิจเริ่มดีขึ้นเป็นลำดับจากการรายงานข่าวสารด้านเศรษฐกิจ
จะเห็นว่าโรงพยาบาลส่วนใหญ่มีอัตราผู้มาใช้บริการและรายได้ที่เพิ่มขึ้น
ด้านการขยายตัวของโรงพยาบาล
จะเป็นการขยายตัวของรายได้ในรูปแบบการเข้าซื้อกิจการมากกว่าการลงทุนสร้างโรงพยาบาลใหม่
การแข่งขันในอนาคตจึงเป็นการแข่งขันด้านเครือข่าย และการประหยัดจำนวนขนาดเป็นสำคัญ

อย่างไรก็ตามกลยุทธ์การตลาดของโรงพยาบาลที่มีประสิทธิภาพมากที่สุดยังคงเป็นกลยุทธ์การพูดต่อแบบปากต่อปากเป็นสำคัญ
ดังนั้นการพัฒนาคุณภาพการรักษา
และคุณภาพบริการภายในอย่างแตกต่างจึงยังคงเป็นความได้เปรียบทางการแข่งขันที่สำคัญ
ดังนั้นการพัฒนาระบบคุณภาพ การพัฒนาพนักงาน
และการปรับปรุงสิ่งอำนวยความสะดวกภายในโรงพยาบาล จึงเป็นต้องกระทำอย่างต่อเนื่อง

สำหรับโรงพยาบาลในเครือบริษัท ศิครินทร์ จำกัด (มหาชน)
จะมุ่งเพิ่มรายได้ในกลุ่มลูกค้าประกันชีวิต ผู้ป่วยสูติกรรม และผู้ป่วยเด็ก
โดยโรงพยาบาลได้ปรับปรุงระบบงานและสถานที่เพื่อรองรับลูกค้ากลุ่มดังกล่าวไว้แล้ว
พร้อมกันนี้ได้นำระบบ CRM มาประยุกต์ใช้อย่างเต็มรูปแบบ เพื่อแยกลูกค้าที่เป็น VALUE CUSTOMER
ของแต่ละโรงพยาบาล พร้อมกับจัดระบบบริการที่ตอบสนองลูกค้าในแต่ละระดับ VALUE
อย่างสอดคล้องกับความต้องการเป้าหมายเพื่อรักษาลูกค้าเก่าที่มี VALUE สูงให้คงอยู่ต่อไป
พร้อมกับเป็นฐานในการประชาสัมพันธ์แบบปากต่อปากต่อไป

3.  การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

  ข้อมูลเกี่ยวกับวัตถุดิบ

วัตถุดิบที่สำคัญของบริษัทฯ ได้แก่ ยาและวัสดุทางการแพทย์
บริษัทฯมีการสั่งซื้อทั้งยาที่ผลิตภายในประเทศและยาที่ผลิตจากต่างประเทศซึ่งส่วนใหญ่จะซื้อจากตัวแทนจำหน่ายในประเทศซึ่งมีให้เลือกค่อนข้างมาก
การจำหน่ายไม่มีลักษณะเป็นการผูกขาดของผู้จำหน่าย ซึ่งสัดส่วนในการสั่งซื้อ
ยาที่ผลิตในประเทศประมาณ 65 % และยาที่ผลิตต่างประเทศประมาณ 35 %

กำลังการผลิต และปริมาณการผลิต

รพ.รัทรินทร์ รพ.ศิครินทร์ รพ.ศิครินทร์ หาดใหญ่

2543 2544 2545 2543 2544 2545 2543 2544 2545

กำลังการผลิตเต็มที่

- ผู้ป่วยนอก (คน/วัน) 600 600 600 1,000 1,400 1,400 1,200 1,200 1,200

- ผู้ป่วยใน (เตียง/วัน 100 100 100 180 180 180 120 120 120

ปริมาณการผลิตจริง

- ผู้ป่วยนอก (คน/วัน) 361 445 562 990 1,233 1,423 310 333 441

- ผู้ป่วยใน (เตียง/วัน) 20 21 25 78 94 107 46 56 76

การใช้กำลังการผลิต

- ผู้ป่วยนอก (%) 60.2 74.3 93.6 99.0 88.1 101 25.8 27.8 36.8

- ผู้ป่วยใน (%) 20 21 25 43.3 52.2 59.4 38.3 46.7 63.3

อัตราการเพิ่มของปริมาณการผลิต

- ผู้ป่วยนอก (%) 26.2 23.5 26.0 25.6 24.5 15.4 25.0 7.4 32.4

- ผู้ป่วยใน (%) - 5.0 19.0 14.7 20.5 13.8 27.7 21.7 35.7

ขั้นตอนและเทคโนโลยีการผลิต การให้ความช่วยเหลือด้านเทคนิคและจัดการ

-   ขั้นตอนการผลิต

  บริษัทฯมีความพร้อมด้านบุคลากรทั้งแพทย์และพยาบาล
  และอุปกรณ์ทางการแพทย์ซึ่งสามารถรองรับการรักษาพยาบาลและบริการผู้ป่วยได้ในทุกแขนง
  ขั้นตอนการให้บริการเป็นไปตามแผนภูมิการผลิต

[] (ข) ผลกระทบต่อสิ่งแวดล้อม

บริษัทฯ ดำเนินธุรกิจโรงพยาบาล จึงเน้นในเรื่องของการควบคุมความสะอาดมาก
บริษัทฯตระหนักถึงความสำคัญดังกล่าว
จึงกำลังผลักดันให้โรงพยาบาลในเครือได้รับการรับรองคุณภาพ ISO 14001 ภายในเดือนมิ.ย 46

โรงพยาบาลมีวัสดุเหลือใช้แบ่งเป็น 2 ประเภทคือ ขยะติดเชื้อ และไม่ติดเชื้อ
สำหรับขยะติดเชื้อบริษัทฯว่าจ้างบริษัท กรุงเทพธนาคม จำกัด มารับอาทิตย์ละ 2 ครั้ง
ส่วนขยะไม่ติดเชื้อสำนักงานรักษาความสะอาดเขตพระโขนงมารับอาทิตย์ละ 2 ครั้งเช่นกัน
ส่วนในเรื่องของผ้า โรงพยาบาลจะแยกซักผ้าที่ติดเชื้อในห้องฆ่าเชื้อ ซึ่งมีเครื่องซักและฆ่าเชื้อ 2
เครื่อง นอกจากนั้นโรงพยาบาลศิครินทร์ ยังมีบ่อบำบัดน้ำเสีย ซึ่งจะกำจัดน้ำเสียให้เป็นน้ำดี
ก่อนจะปล่อยออกไปภายนอก โดยตามประกาศกระทรวงวิทยาศาสตร์ เทคโนโลยีและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ สถานพยาบาลที่มีขนาดตั้งแต่ 30 เตียงขึ้นไป
โดยกำหนดมาตรฐานควบคุมการระบายน้ำทิ้งจากอาคารดังนี้

ค่ามาตรฐาน ค่าที่วัดได้ของรพ.

1) ความเป็นกรดและด่าง 5-9 7.00

2) บีโอดี (มิลลิกรัมต่อลิตร) 20 8.50

3) สารแขวนลอย (มิลลิกรัมต่อลิตร) 30 18.00

ไม่มี